Legal Document

Category: 3

Text:
5. ΝΟΜΟΘΕΤ. ΔΙΑΤΑΓΜΑ υπ’ αριθ. 3834 της 25/27 Αυγ. 1958 (ΦΕΚ Α΄ 130) Περί κυρώσεως Συμβάσεως μεταξύ Ελληνικού Δημοσίου και της Εταιρείας Μεταφορών, Εμπορίας και Διϋλίσεως Πετρελαίων Ε.Π.Ε. και των εκ τρίτου συμβαλλομένων Εταιρειών α)SOCONY MOBIL OIL COMPANY INC και β)HYDROCARBON RESEARCH INC δια την εκμίσθωσιν προς εκμετάλλευσιν και λειτουργίαν του Κρατικού Διϋλιστηρίου Πετρελαίου και ρυθμίσεως θεμάτων σχετιζομένων με την άσκησιν Κρατικού Ελέγχου δια την πιστήν εκτέλεσιν της εν λόγω Συμβάσεως, ως και κυρώσεως της από 22 Μαΐου 1958 Συμφωνίας μετά του παραρτήματος αυτής μεταξύ του Ελληνικού Δημοσίου και των αυτών ως άνω Εταιρειών. Άρθρ.1.-1.Κυρούται η από 8 Αυγ. 1958 Σύμβασις μεταξύ του Ελληνικού Δημοσίου, ως εκμισθωτού, και της Εταιρίας Μεταφορών, Εμπορίας και Διϋλίσεως Πετρελαίου, Εταιρείας Περιωρισμένης Ευθύνης, ως μισθωτού, και των εκ τρίτου συμβαλλομένων Εταιριών: α)SOCONY MOBIL OIL COMPANY INC και β)HYDROCARBON RESEARCH INC δια την εκμίσθωσιν προς εκμετάλλευσιν και λειτουργίαν του εν Ασπροπύργω Αττικής ανεγερθέντος Κρατικού Διϋλιστηρίου Πετρελαίου. 2.Άπασαι αι διατάξεις της κατά τα ανωτέρω κυρουμένης Συμβάσεως αποκτώσιν ισχύν Νόμου. Άρθρ.9.-Επιτρέπεται κατά την πρώτην επάνδρωσιν του Διυλιστηρίου, ίνα η υπό του Μισθωτού πρόσληψις προσωπικού ενεργήται κατά παρέκκλισιν πάσης γενικής ή ειδικής διατάξεως της κειμένης εργατικής νομοθεσίας και ιδία του Ν.Δ. 2656/53 «περί οργανώσεως και ελέγχου αγοράς εργασίας». Άρθρ.10.-Τα κείμενα της δια του άρθρ. 1 του παρόντος κυρουμένης Συμβάσεως ως και της δια του άρθρ. 7 κυρουμένης συμφωνίας μετά του παραρτήματος αυτής έπονται. Άρθρ.11.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. (Ακολουθεί το κείμενον των ανωτέρω αναφερομένων συμφωνιών, 10ετούς διαρκείας). Άρθρ.2.-1.Το εν Ασπροπύργω της Αττικής Κρατικόν Διϋλιστήριον Πετρελαίου από της λειτουργίας του τίθεται υπό το καθεστώς του επιβλεπομένου εργοστασίου δια τα εκ της επεξεργασίας του αργού πετρελαίου, του ημικατειργασμένου τοιούτου ή μιγμάτων αυτού παραγόμενα υπό του Διϋλιστηρίου προϊόντα. 2.Επιβλεπόμενα εργοστάσια είναι τα υπό τελωνειακήν επίβλεψιν τιθέμενα, ίνα επιτρέπηται η υπ’ αυτών παραγωγή προϊόντων υπό καθεστώς αναβολής εισπράξεως των δασμών και παντός είδους φόρων, εις ους ταύτα υπόκεινται. 3.Τα τιθέμενα εις την κατανάλωσιν έτοιμα προϊόντα κατά την ημέραν της εξόδου των εκ του Κρατικού Διϋλιστηρίου Πετρελαίου υποβάλλονται εις την πληρωμήν των οικείων δασμών και φόρων, εις ους υπόκεινται και τα εκ του εξωτερικού εισαγόμενα ομοειδή πετρελαιοειδή προϊόντα. 4.Τα έτοιμα προϊόντα κατά την έξοδόν των εκ του Κρατικού Διϋλιστηρίου επιτρέπεται να τίθενται εις αποταμίευσιν ή να διαμετακομίζωνται εις το εσωτερικόν ή εξωτερικόν, τηρουμένων των αντιστοίχων διατάξεων του Νόμ. 1165 «περί Τελωνειακού Κώδικος». Σελ. 244,946 Τεύχος 456-Σελ.86 5.Τα προς αποταμίευσιν ή διαμετακόμισιν προοριζόμενα έτοιμα προϊόντα του Κρατικού Διϋλιστηρίου Πετρελαίου επιτρέπεται να μεταφέρωνται και δι’ αγωγών συνδεόντων το Διϋλιστήριον με τους εκτός αυτού ευρισκομένους αποταμιευτικούς χώρους των Ελευθέρων Τελωνειακών Συγκροτημάτων και με την προβλήτα αυτού. Οι αγωγοί ούτοι θεωρούνται προέκτασις του περιφράκτου χώρου του Διϋλιστηρίου. 6.Τα εντός του Κρατικού Διϋλιστηρίου καταναλισκόμενα προϊόντα αυτού δια την παραγωγήν ενεργείας, απαραιτήτου δια την κίνησιν και λειτουργίαν των εγκαταστάσεών του, εις ουδένα δασμόν ή φόρον υπόκεινται. 7.Δια κοινής αποφάσεως των Υπουργών Συντονισμού και Οικονομικών επιτρέπεται η έκδοσις του Τελωνειακού Κανονισμού του Κρατικού Διϋλιστηρίου, δι’ ου θα καθορίζωνται ο τρόπος ασκήσεως της τελωνειακής επιβλέψεως, αι υποχρεώσεις έναντι της Τελωνειακής Αρχής της ασκούσης την εκμετάλλευσιν του Διϋλιστηρίου, καθώς επίσης και πάσα ετέρα λεπτομέρεια αφορώσα την διακίνησιν των ετοίμων προϊόντων από πλευράς τελωνειακού ελέγχου τούτων. 8.Πάσα πράξις σκοπούσα την λαθραίαν εξαγωγήν εκ του περιφράκτου χώρου του Κρατικού Διϋλιστηρίου ετοίμων προϊόντων τιμωρείται κατά τας διατάξεις περί λαθρεμπορίας του Τελωνειακού Κώδικος, το δε επιβληθησόμενον πρόστιμον ορίζεται ίσον προς το δεκαπλούν των αντιστοιχούντων εις το αντικείμενον της λαθρεμπορίας δασμών, φόρων, τελών και δικαιωμάτων, όπερ εις πάσαν περίπτωσιν δεν δύναται να είναι μικρότερον των 5.000 δραχμών. Αι διατάξεις του άρθρ. 103 του Νόμ. 1165 περί Τελωνειακού Κώδικος δεν εφαρμόζονται επί λαθρεμπορίας προϊόντων του Κρατικού Διϋλιστηρίου. Πάσα πράξις ή παράλειψις αντικειμένη εις τας διατάξεις του συμφώνως τη ανωτέρω παραγράφω εκδοθησομένου Τελωνειακού Κανονισμού χαρακτηρίζεται ως Τελωνειακή παράβασις και τιμωρείται κατά τας διατάξεις του Τελωνειακού Κώδικος δια προστίμου 1.000 μέχρι 10.000 δραχμών. Άρθρ.3.-Δια τας εν άρθρ. 28 της δια του παρόντος Ν.Δ/τος κυρουμένης Συμβάσεως προβλεπομένας δασμολογικάς απαλλαγάς δεν έχουσιν εφαρμογήν αι διατάξεις της παρ. 3 του άρθρ. 2 του Α.Ν. 896/37 ως αύται ετροποποιήθησαν και συνεπληρώθησαν μεταγενεστέρως. 13.Ε.ι.5 Διυλιστήρια Πετρελαίου Άρθρ.4.-Επιτρέπεται η σύναψις της ασφαλίσεως εις ξένον νόμισμα των πάσης φύσεως περιουσιακών στοιχείων του Κρατικού Διυλιστηρίου Πετρελαίου. Εις την περίπτωσιν ταύτην η διενέργεια του εμβάσματος του υπολοίπου του λογαριασμού ασφαλίστρων δύναται να πραγματοποιήται εις το ακέραιον, μη εφαρμοζομένου εν προκειμένω του υπό των διατάξεων του άρθρ. 7 παρ. 6 του Α.Ν. 800/37 καθοριζομένου ανωτάτου ορίου ποσοστού εξ 65% των ασφαλίστρων. Άρθρ.5.-1.Δια Β.Δ/τος, προτάσει των Υπουργών Συντονισμού και Βιομηχανίας, θέλει συσταθή η εν άρθρ. 19 της δια του παρόντος Ν.Δ/τος κυρουμένης Συμβάσεως προβλεπομένη Ειδική Δημοσία Υπηρεσία προς άσκησιν του Κρατικού Ελέγχου δια την πιστήν συμμόρφωσιν του Μισθωτού, της HYDROCARBON RESEARCH INC και της SOCONY MOBIL OIL COMPANY INC προς τους όρους της εν λόγω Συμβάσεως. 2.Δια του αυτού Β.Δ/τος θέλει ρυθμισθή η οργάνωσις, αι κατά μέρος αρμοδιότητες της ως άνω Δημοσίας Υπηρεσίας και των παρ’ αυτή συσταθησομένων Συμβουλίων και Επιτροπών και ο τρόπος λειτουργίας αυτής, το προσωπικόν της οποίας θέλει απαρτισθή εκ Δημοσίων Υπαλλήλων διατιθεμένων εξ άλλων Δημοσίων Υπηρεσιών, ως και τοιούτων προσλαμβανομένων επί θητεία και συμβάσει Δημοσίου ή Ιδιωτικού Δικαίου ωρισμένου ή αορίστου χρόνου. 3.Η πρόσληψις του προσωπικού της κατά την προηγουμένην παρ. 1 του παρόντος άρθρου Ειδικής Δημοσίας Υπηρεσίας ενεργείται δια κοινής αποφάσεως των Υπουργών Συντονισμού και Βιομηχανίας κατά παρέκκλισιν πάσης γενικής ή ειδικής διατάξεως και δεν υπόκειται εις τους περιορισμούς και τας υποχρεώσεις τας εξ ειδικών ή γενικών διατάξεων επιβαλλομένας προς τους εργοδότας και τας Δημοσίας Υπηρεσίας, η δε διάθεσις εις την αυτήν Υπηρεσίαν υπαλλήλων άλλων Δημοσίων Υπηρεσιών γίνεται δι’ αποσπάσεως ενεργουμένης κατά παρέκκλισιν πάσης γενικής ή ειδικής διατάξεως δια κοινής αποφάσεως των Υπουργών Συντονισμού και Βιομηχανίας και του Υπουργού, εις ου την αρμοδιότητα υπάγεται ο διατιθέμενος υπάλληλος. 4.Ο αριθμός και η ειδικότης του προσλαμβανομένου και διατιθεμένου δι’ αποσπάσεως εις την ως άνω κατά την παρ. 1 του παρόντος άρθρου ειδικήν Δημοσίαν Υπηρεσίαν προσωπικού, ορίζεται εκάστοτε δια κοινής αποφάσεως των Υπουργών Συντονισμού και Βιομηχανίας. Δι’ ομοίας δε κοινής αποφάσεως και κατά παρέκκλισιν πάσης γενικής ή ειδικής διατάξεως, καθορίζονται αι αποδοχαί και αι πάσης φύσεως πρόσθετοι αμοιβαί, αποζημιώσεις και κατ’ αποκοπήν έξοδα κινήσεως του προσωπικού αυτής  και των μελών των παρ’ αυτή συσταθησομένων Συμβουλίων και Επιτροπών, εφαρμοζομένων, εφ’ όσον πρόκειται περί εμμίσθων δημοσίων υπαλλήλων, των διατάξεων του τελευταίου εδαφίου της παρ. 4 του άρθρ. 5 του Νόμ. 3253/1955, ως και πάσα άλλη δαπάνη αναγκαία δια την εκπλήρωσιν του σκοπού αυτής και ο τρόπος της πραγματοποιήσεως ταύτης. 5.Δι’ αποφάσεων των Υπουργών Συντονισμού και Βιομηχανίας καθορίζονται τα του τρόπου της διεξαγωγής και ελέγχου της χρηματικής διαχειρίσεως των πάσης φύσεως δαπανών δια την διοίκησιν και λειτουργίαν της κατά την παρ. 1 του παρόντος άρθρου Ειδικής Δημοσίας Υπηρεσίας. Τα αναγκαιούντα προς τούτο χρηματικά ποσά τίθενται εις την διάθεσιν της ως άνω Δημοσίας Υπηρεσίας απ’ ευθείας παρά του Μισθωτού της εκμεταλλεύσεως και λειτουργίας του Κρατικού Διυλιστηρίου και παρακρατούνται κατά την κατάθεσιν, συμφώνως τω άρθρ. 5 της από 8 Αυγ. 1958 Συμβάσεως, της κυρωθείσης δια του παρόντος Ν.Δ/τος, του εις το Δημόσιον ανήκοντος μισθώματος. Εξεδόθη το Β.Δ. 16/17 Οκτ. 1958 περί συστάσεως ειδικής υπηρεσίας προς άσκησιν του Κρατικού ελέγχου κλπ. Άρθρ.6.-1.Η δια του από 6/8 Ιουλ. Β.Δ/τος συσταθείσα Ειδική Προσωρινή Υπηρεσία προς παρακολούθησιν και έλεγχον της κατασκευής του Κρατικού Διυλιστηρίου Πετρελαίου καταργείται από της ημερομηνίας του τερματισμού των δοκιμών λειτουργίας του Κρατικού Διυλιστηρίου Πετρελαίου συμφώνως προς τα υπό της από 8 Μαΐου 1955 Συμβάσεως κυρωθείσης δια του υπ’ αριθ. 3253/55 Νόμου οριζόμενα. 2.(Μεταβατικαί διατάξεις, αφορώσαι την εκκαθάρισιν της ανωτέρω προσωρινής υπηρεσίας). Άρθρ.7.-1.Κυρούνται α)η από 22 Μαΐου 1958 Συμφωνία, αφ’ ης υπεγράφη, μεταξύ του Ελληνικού Δημοσίου και της Εταιρείας Μεταφορών Εμπορίας και Διυλίσεως Πετρελαίου, Εταιρίας Περιορισμένης Ευθύνης, και της εκ τρίτου συμβαλλομένης Εταιρίας HYDROCARBON RESEARCH INC δια την επίσπευσιν της ενάρξεως της λειτουργίας του Κρατικού Διυλιστηρίου Πετρελαίου μετά του προσηρτημένου εις ταύτην παραρτήματος και β)αι κατ’ εφαρμογήν της εν λόγω συμφωνίας εκδοθείσαι Υπουργικαί αποφάσεις και έτεραι διοικητικαί πράξεις. 2.Επιτρέπεται, όπως αι κατ’ εφαρμογήν της δια της ανωτέρω παραγράφου του παρόντος άρθρου κυρουμένης συμφωνίας προβλεπόμεναι εγκρίσεις των αρμοδίων Υπουργών παρέχωνται και κατ’ εξουσιοδότησιν τούτων. (Αντί για τη σελ. 244,947) Σελ. 244,947(α) Τεύχος 1409 Σελ. 61 Διυλιστήρια Πετρελαίου 13.Ε.ι.5 3.(Διατάξεις προσωρινής ισχύος). 4.Άπασαι αι διατάξεις της δια του άρθρ. 1 του παρόντος Ν.Δ/τος κυρουμένης Συμβάσεως αι αφορώσαι εις τας φορολογικάς, δασμολογικάς και λοιπάς απαλλαγάς, ως και αι διατάξεις των άρθρ. 2 και 3 του παρόντος Ν.Δ/τος, έχουν εφαρμογήν και δια την εκτέλεσιν της από 22 Μαΐου 1958 Συμφωνίας της κυρουμένης δια της παρ. 1 του παρόντος άρθρου. Άρθρ.8.-(Αφεώρα επιβολήν δικαιώματος χρήσεως λιμένος Νόμ. 2796/1954 επί των υπό του Κρατ. Διυλιστηρίου παραγομένων προϊόντων. Κατηργήθη δια του άρθρ. 4 Ν.Δ. 357/1969, τόμ. 20Α σελ. 240,05). Για την κατάργηση των άνω εσόδων που καταβάλλονται υπέρ των Λιμενικών Ταμείων βλ. παρ. 30 άρθρ. 34 Νόμ. 2873/28-28 Δεκ. 2000 (ΦΕΚ Α΄285) Τόμ. 25 σελ. 106,24.